CELEX: 62021TN0311
Language: sk
Date: 2021-06-01 00:00:00
Title: Vec T-311/21: Žaloba podaná 1. júna 2021 – SV/EIB

16.8.2021   
            
            
               SK
            
            
               Úradný vestník Európskej únie
            
            
               C 329/30
            
         
      Žaloba podaná 1. júna 2021 – SV/EIB
      (Vec T-311/21)
      (2021/C 329/40)
      Jazyk konania: angličtina
      
         Účastníci konania
      
      
         Žalobca: SV (v zastúpení: L. Levi a M. Vandenbussche, advokáti)
      
         Žalovaná: Európska investičná banka
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil hodnotiacu správu žalobcu za rok 2019,
               
            
                  —
               
               
                  zrušil rozhodnutie vedúcej právnych služieb z 26. júna 2020 potvrdzujúce hodnotiacu správu za rok 2019 v rámci hodnotenia zamestnancov riaditeľstva ako aj rozhodnutie riaditeľstva pre ľudské zdroje z 22. februára 2021 zamietajúce žiadosť žalobcu o správne preskúmanie,
               
            
                  —
               
               
                  nariadil nahradiť žalobcovi majetkovú ujmu, ktorú opísal zo svojej žalobe,
               
            
                  —
               
               
                  nariadil nahradiť žalobcovi nemajetkovú ujmu vypočítanú ex aequo et bono na 5 000 eur,
               
            
                  —
               
               
                  nariadil žalovanej nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza šesť žalobných dôvodov.
      
                  1.
               
               
                  Prvý žalobný dôvod založený na nevykonaní celkového preskúmania hodnotenia – porušení vykonávacích pravidiel EIB.
                  
                              —
                           
                           
                              Žalobca tvrdí, že vedúca právnych služieb nevykonala celkové preskúmanie hodnotiaceho konania, ako to vyžadujú vykonávacie pravidlá EIB, ale obmedzila hodnotenie na okrajové preskúmanie obmedzené na zistenie, či správa obsahovala zjavne nesprávne posúdenie. Rovnakým spôsobom žalobca tvrdí, že riaditeľstvo pre ľudské zdroje tiež nevykonalo celkové preskúmanie hodnotiaceho konania, čo je v rozpore s požiadavkami vykonávacích pravidiel EIB.
                           
                        
            
                  2.
               
               
                  Druhý žalobný dôvod založený na protiprávnom posúdení celkového hodnotenia výkonu úloh a schopností žalobcu – porušenie usmernení týkajúcich sa výkonu riadiacich činností (ďalej len „usmernenia“).
                  
                              —
                           
                           
                              Celkové hodnotenie riadiacich cieľov a schopností žalobcu porušuje usmernenia tým, že je založené na relatívnom posúdení v rámci útvaru, oddelenia a riaditeľstva, namiesto posúdenia žalobcových celkových úspechov a preukázania schopností, Takéto chybné preskúmanie bolo potom podporené a uplatňované vedúcou právnych služieb a riaditeľstvom pre ľudské zdroje, na základe čoho sa ich rozhodnutia stali protiprávne tiež.
                           
                        
            
                  3.
               
               
                  Tretí žalobný dôvod založený na porušení povinnosti odôvodnenia a časti 3.4 usmernení.
                  
                              —
                           
                           
                              Žalobca tvrdí, že žalovaná nedostatočne odôvodnila hodnotiacu správu, keďže táto správa neuvádza rozhovor, ku ktorému prišlo medzi žalobcom a jeho riadiacim pracovníkom, a uvedené dôvody sú nedostatočné na pochopenie dôvodu nižšieho hodnotenia v porovnaní s predchádzajúcim rokom.
                           
                        
            
                  4.
               
               
                  Štvrtý žalobný dôvod založený na zjavne nesprávnom posúdení a nedostatku spravodlivého, objektívneho a zrozumiteľného posúdenia žalobcovho celkového výkonu – porušenia povinnosti riadnej správy vecí verejných a povinnosti starostlivosti – porušenia usmernení.
                  
                              —
                           
                           
                              Žalobca tvrdí, že posúdenie uskutočnené jeho riadiacim pracovníkom, podporené vedúcou právnych služieb a riaditeľstvom pre ľudské zdroje, nedostatočne zohľadnili všetky okolnosti a je zjavne nesprávne.
                           
                        
            
                  5.
               
               
                  Piaty žalobný dôvod založený na porušení povinnosti odôvodnenia a zjavne nesprávnom hodnotení v súvislosti s posúdením riadiacich schopností a najmä nepovýšenie na úroveň D.
                  
                              —
                           
                           
                              Žalobca tvrdí, že splnil všetky kritériá pre povýšenie, najmä že úspešne vykonával svoju súčasnú funkciu, má schopnosti a potenciál podávať výkony na vyššej úrovni, ako mu to potvrdil pri rôznych príležitostiach jeho riadiaci pracovník a preukázal motiváciu pracovať na vyššej úrovni, osobitne vzhľadom na to, že nepretržite vykonával povinnosti zodpovedajúce vyššej úrovni. Uvádza, že žalovaná neodôvodnila svoje rozhodnutie nepovýšiť žalobcu. Odôvodnenie sa nenachádza ani v rozhodnutí vedúcej právnych služieb ani v rozhodnutí riaditeľstva pre ľudské zdroje.
                           
                        
            
                  6.
               
               
                  Šiesty žalobný dôvod založený na porušení práva na vypočutie.
                  
                              —
                           
                           
                              Hodnotenie schopností za rok 2019 neodráža hodnotiaci rozhovor a bolo neočakávané.